ఓహ్, దయ చూపించు, నా మీద దయ చూపించు
లేదు, గతంలో ఉన్న పరిస్థితులు ఇప్పుడు లేవు
నీలి ఆకాశం ఇప్పుడు ఎక్కడికి వెళ్లింది?
విష గాలులు వీస్తున్నాయి ఉత్తర, దక్షిణ, తూర్పు, పశ్చిమ ప్రాంతాల నుండి
ఓహ్, దయ చూపించు, నా మీద దయ చూపించు
ఓహ్, గతంలో ఉన్న పరిస్థితులు ఇప్పుడు లేవు
సముద్రం మీద వృథాగా చమురు ఇంకా మన సముద్రాల మీద
ఇంక మనం వెళ్లాలి, డెసిమ.
పాదరసంతో నిండిన చేపలు
నాన్నా, నాకు ఈ పాట ఇష్టం.
హేయ్, డెస్, కొత్త శతాబ్ది మనిషి ఎవరంటావు?
అది నిజం కాదని దయచేసి నాకు చెప్పు.
ఆయన మీ నాన్నా? ఆయన చాలా విచిత్రంగా కనిపిస్తున్నాడు.
అది అలా వదిలేయ్.
ఓహ్, గతంలో ఉన్న పరిస్థితులు ఇప్పుడు లేవు
ఇలాంటి పనులు చేసినప్పుడు, నువ్వు మన ఇద్దరినీ చాలా రిస్కులో పడేస్తావు.
ఆ విషయం నీకు తెలుసు.
ఆల్ఫా, మ్యూట్ చేయి.
నువ్వు ఒక అసాధారణమైన యువతివి, నేను నిన్ను రక్షించుకోవడానికి ప్రయత్నిస్తున్నాను.
సారీ.
కానీ అతనా? నిజంగానా, డెసిమ?
కానీ నాకు టైరోన్ డౌన్స్ అంటే ఇష్టం.
అతను నాకు ఎలాంటి నష్టం చేయాలని చూశాడో నీకు తెలుసా? ఆల్ఫా విషయంలో ఏం చేశాడో తెలుసా?
ఈ చెత్త సిములేటర్ ని అప్ గ్రేడ్ చేయాలి.
ఏం జరుగుతోంది?
నిజంగా? నా కూతురు ఎదురుగా?
టర్నర్ ని పిలిపించు.
నాన్నా?
లండన్
ఆల్ఫా
నేను ముందస్తు జాగ్రత్తగా ఈ రికార్డింగ్ ని చేస్తున్నాను
ఎందుకంటే ఆల్ఫా ఇంటర్నేషనల్ సిఇఓగా నా పదవి నుండి నేను తప్పుకునే పరిస్థితి రావచ్చు.
మీరు గనుక ఇది చూస్తుంటే, అందుకు కారణం కొన్ని అనూహ్యమైన పరిణామాలు జరగడమే,
ఇంకా సంస్థ మేలు కోసం తక్షణం చర్యలు తీసుకోవలసిన అవసరం ఎంతైనా ఉంది.
నిక్ కి ఏం అయింది?
అరెస్ట్ అయ్యాడు. ఇంటర్నేషనల్ క్రిమినల్ కోర్ట్ ద్వారా.
ఎకోసైడ్. బిపి సంస్థ బోర్డు మీద కూడా సరిగ్గా ఇలాంటి కేసు నమోదయింది.
ఇది నీ కోసం.
నీకు ప్రమోషన్ వచ్చినందుకు అభినందనలు.
ఆల్ఫా సంస్థ కొత్త సిఇఓ నువ్వే.
ప్రపంచ ఉష్ణోగ్రత మార్పు +2.59 డిగ్రీల సెల్సియస్
వాతావరణంలో కార్బన్ డైయాక్సైడ్ 564 పిపిఎమ్
ఆల్ఫా అధినేత నిక్ బిల్టన్ నేరం చేశాడా?
ఇంటర్నేషనల్ క్రిమినల్ కోర్ట్ ఇంకా
నికొలస్ బిల్టన్ కేసు విచారణ ఇంకా మొదలు కాలేదు.
ఆల్ఫా, ఎకోసైడ్ అనేది ఎప్పుడు నేరంగా పరిగణించడం మొదలైంది?
ఎకోసైడ్ అనేది 2050లో అధికారికంగా కీలకమైన అంతర్జాతీయ నేరం అయింది.
ఇప్పటికి ఎలాంటి ఆధారాలు లేవు...
ఎకోసైడ్ నేరానికి పాల్పడితే జైలు శిక్ష విధిస్తారు.
ఆల్ఫా, మాకు కిరాణా సరుకులు డెలివర్ చేసే ఆల్ఫా డ్రోన్ల మీద దాని ప్రభావం ఉంటుందా?
ఆల్ఫా, ఈ కేసు విచారణలో ప్రధాన ప్రాసిక్యూటర్ గా
నిక్ బిల్టన్ కి వ్యతిరేకంగా వాదిస్తున్నది ఎవరు?
ప్రాసిక్యూటర్ లూసీ అడోబో ఇంటర్నేషనల్ క్రిమినల్ కోర్ట్ తరఫున వాదిస్తున్నారు.
ఫోబోస్ లో ఉన్న పీనల్ కాలనీకి పంపించడానికి అతను అర్హుడు, కదా?
మిగతా వాళ్ల మాదిరిగా. ఇరవై అయిదు ఏళ్ల శిక్ష.
ఆకలిని ఓర్చుకునే వాళ్లే విజయవంతమైన వేటగాళ్లు అవుతారు.
కానీ ఒక్క గనుల విషయంలో ఆల్ఫా ఎలాంటి నేరాలు చేసిందంటే... అతను దానికి శిక్ష అనుభవించాల్సిందే.
అతని సాధనాలలో డబ్బు కేవలం ఒక సాధనం.
హేయ్, పరిస్థితుల్ని మార్చడానికి అతను డబ్బుని ఉపయోగిస్తాడు.
బిల్టన్ లాంటి వాళ్ల విషయంలో చట్టాలు పని చేయవు.
నేను ఆల్ఫా గనుల బయట కొన్ని నెలల పాటు నిలబడ్డాను.
నాకు గుర్తింది, టై. అక్కడ నీతో పాటు నేను కూడా ఉన్నాను.
మేము దాన్ని మూసివేసే వరకూ ఆ మండుటెండలో యాభై వేల మంది నిలబడి ఉండేవారు.
అవును, నువ్వు నిలబడ్డావు.
అతడిని బాల్కనీ నుండి తలకిందులుగా వేళ్లాడదీస్తేనే ఇది అంతం అవుతుంది, లేదంటే ఎప్పటికీ కాదు.
హాగ్.
వినండి. వినండి.
మొదటి రోజు
భూమికి వ్యతిరేకంగా పాల్పడే నేరాల విచారణ జరిపే అంతర్జాతీయ క్రిమినల్ కోర్ట్ ట్రిబ్యునల్
ఇప్పుడు సెషన్ జరుపుతోంది.
నికొలై బిల్టనోవ్, చట్ట ప్రకారం "నికొలస్ బిల్టన్" గా నమోదైన వ్యక్తి, దయచేసి నిలబడండి.
ఎకోసైడ్ నేర ఆరోపణ విషయంలో, మీరు నేరాన్ని ఒప్పుకుంటున్నారా?
నేను నేరాన్ని అంగీకరించను.
ముగ్గురు వర్చువల్ న్యాయమూర్తుల ఆధ్వర్యంలో ఈ కేసు విచారణ జరుగుతుంది,
సార్వజనీన న్యాయ ప్రమాణాలను రూపొందించడానికి వాళ్లు ప్రోగ్రామ్ చేయబడి ఉన్నారు
ప్రపంచం అంతటా చట్టపరమైన, నైతిక సంప్రదాయాలకి ఈ ప్రమాణాలు అద్దం పడతాయి.
ఈ నియమాలకు కట్టుబడి ఉంటామని ఇద్దరి తరపు న్యాయవాదులు అంగీకరిస్తున్నారా?
- నేను అంగీకరిస్తున్నాను. - నేను అంగీకరిస్తున్నాను.
లూసీ అడోబో, ఎస్క్వైర్
ఇంటర్నేషనల్ క్రిమినల్ కోర్ట్ తరపు న్యాయవాదిగా కోర్టు గుర్తిస్తోంది.
గుడ్ మార్నింగ్.
గత యాభై ఏళ్లుగా వ్యూహాత్మకంగా ఇంకా కుట్రపూరితంగా
నికొలస్ బిల్టన్ చేసిన నేరాలని ఈ కేసు నిర్ధారిస్తుంది
అలాగే, తన సొంత లాభాల కోసం పర్యావరణంలో మార్పులు జరిగేలా చేసి
ప్రపంచం అంతటా అతను చేసిన ఎకోసైడ్ నేరాలని కోర్టు విచారిస్తుంది.
సర్రీ
మిస్టర్ బిల్టన్ ముప్పై సంవత్సరాల కిందట స్వయంగా చెప్పారు...
ఈ శతాబ్దం చివరి నాటికి పర్యావరణ మార్పు అనేది...
- మిస్టర్ బిల్టన్ గొప్ప మానవతావాది. - ...పెట్టుబడిదారీ వ్యవస్థకి చిహ్నం అవుతుంది.
అతను నిన్ను కాపాడి తన సొంత ఇంట్లో ఆశ్రయం ఇచ్చాడు.
పెట్టుబడి విధానం కూడా ఒక చికిత్సే అని చెప్పడానికి నేను ఇక్కడికి వచ్చాను.
కానీ ఈ కథని మీరు నా ద్వారా వినడానికి బదులు,
దాదాపు పది మంది మాజీ ఉద్యోగులు
కోర్టు ఎదుట సాక్ష్యం చెప్పడానికి అంగీకరించారు.
మొదటి సాక్షిగా డాక్టర్ రెబెకా షియరర్ ని నేను ప్రవేశపెడుతున్నాను.
కోర్టు ముందు మీ పేరు చెప్పండి.
- డాక్టర్ రెబెకా షియరర్. - ప్రస్తుతం మీరు ఎక్కడ ఉన్నారు?
న్యూ యార్క్ సిటీలో.
మీరు నికొలస్ బిల్టన్ ని గుర్తించగలరా?
అవును.
ఆయన ఈ రోజు కోర్టు గదిలో ఉన్నాడా?
అది అతనో లేక అతని హాలోగ్రామో చెప్పడం కష్టం.
మిస్టర్ బిల్టన్ కోర్టులో స్వయంగా హాజరయ్యారని నేను నిర్ధారిస్తున్నాను.
తన మీద ఉన్న నేరారోపణల పట్ల ఆయన ఎంత ఆవేదన చెందుతున్నారో చెప్పడానికి ఆయన రావడమే నిదర్శనం.
ఎకోసైడ్?
- ఈ చట్టం ఏం చెబుతుందో చూడండి... - ఓహ్, మేము చూశాం.
ఎకోసైడ్ అనేది చట్టవ్యతిరేకంగా లేదా కుట్రపూరితంగా చేపట్టే చర్యలు
వాటి ద్వారా పర్యావరణానికి దీర్ఘకాలికంగా లేదా విస్తృతంగా
తీవ్రమైన నష్టం కలిగిస్తే, ఆ చర్యలు
ఎకోసైడ్ గా పరిగణించబడతాయి.
అయితే ఈ ప్రపంచం భవిష్యత్తు గురించి అతనికి ముందే తెలుసని మీరు ఇప్పుడు రుజువు చేయబోతున్నారా?
మనం పీల్చే గాలి, సముద్రాలు, ఉష్ణోగ్రతల గురించి అతనికి ముందే తెలుస్తుందా?
ఒక విధంగా, ఇది ప్రశంస.
వెంటనే ఈ ఆరోపణని ఉపసహించాలని మా అభ్యర్థన.
రద్దు చేస్తున్నాం.
డాక్టర్ షియరర్, మీరు మొదటిసారి
మిస్టర్ బిల్టన్ ని ఎలా కలిశారో వివరిస్తారా?
నేను 2046లో, మెనాజరి2100 సంస్థలో ఆర్కివిస్ట్ గా పని చేశాను.
నేను ఆ సంస్థలో తొమ్మిది సంవత్సరాల పాటు ఉన్నాను, అప్పుడు నాకు చెప్పినది ఏమిటంటే
అందమైన భారీ జంతువుల జన్యువుల మేధోసంపత్తిని సేకరించడానికి నిక్ బిల్టన్ ఆసక్తి చూపించాడు.
ఓరాంగ్టన్లు, తిమింగలాలు, ఏనుగులు ఇంకా...
అందమైన భారీ జంతువుల సంఖ్యలో మార్పులు తేవాలనేది అతని నిర్ణయమే అని అప్పుడు స్పష్టమైంది.
అతను ఆ నిర్ణయం ఎందుకు తీసుకున్నాడో మీకు ఏమైనా తెలుసా?
మిస్టర్ బిల్టన్ ఏం అనుకున్నాడంటే ఆ జంతువులు అంతరించిపోయాక వాటిని చూడటానికి
జనం టికెట్లు కొన్ని ఎగబడతారు అని ఆశించాడు.
అయితే, ఈ భారీ జంతువులను సంరక్షించాలంటే
మనం అవి ఆధారపడే వాటి చుట్టూ ఉన్న మొత్తం వాతావరణాన్ని కూడా సంరక్షించాలి.
అంతరించిపోయే ప్రమాదం ఉన్న జీవరాశుల మీద
కార్బన్ పెరుగుదల ప్రభావం ఎలా ఉంటుందో మీరు వివరించగలరా?
ఉష్ణోగ్రతలు పెరిగినప్పుడు అంతరించిపోయే జీవరాశుల సంఖ్య కూడా పెరుగుతుంది,
ఈ ఉష్ణోగ్రతలు పెరగడానికి కార్బన్ కారణం. కాబట్టి, అవును, వాటి మధ్య సంబంధం ఉంది.
ఆ జీవరాశుల కొరత వల్ల వాటి విలువ పెరుగుతుంటే, కార్బన్ వాయువుల పెరుగుదల వల్ల
మెనాజరి2100 సంస్థకి లాభాలు ఉండటం బిజినెస్ మోడల్ కాదంటారా?
ఖండిస్తున్నాం. కార్బన్ ని మిస్టర్ బిల్టన్ మాత్రమే పెంచలేదు, దానికి మనం అంతా కారణమే.
కొనసాగించండి.
డాక్టర్ షియరర్,
మెనాజరి2100 లో మీరు పని చేసినప్పుడు మీరు జీతం తీసుకున్నారా?
తీసుకున్నాను.
నిరాశ కలిగించే పని, నాకు తెలుసు. ఆ జీవాలు వీడ్కోలు తీసుకోవడం.
అవునా?
ఆల్ఫా నుండి భావోద్వేగాలను నియంత్రించే మందుల్ని మీరు ఎందుకు తీసుకుంటారో అదే చెబుతోంది.
మిస్ షియరర్ తన రిటైర్మెంట్ కోసం ఇంకా తన మందుల కోసం ఆల్ఫా మీద ఆధారపడుతోంది.
ఆమె డిప్రెషన్ లో ఉన్నందు వల్లనే
ఆల్ఫా ఇచ్చే మందుల మీద ఆమె నిందలు వేస్తోంది అనుకోవచ్చా?
నేను పిచ్చిదాన్ని అని జనం అనుకోవాలనేది మీ వ్యూహం అని నాకు తెలుసు, మిస్టర్ టర్నర్.
ఇంకా బహుశా... బహుశా నేను పిచ్చిదాన్నే కావచ్చు.
బహుశా వాతావరణ మార్పు మా అందరినీ అలాగే మార్చేస్తూ ఉండచ్చు.
మాలో కొందరికి పిచ్చి ఉంది ఎందుకంటే మేము ఈ ప్రపంచాన్ని చూస్తాము
ఇంకా మేం ఏం కోల్పోయామో తెలుసుకుంటాము, ఇంకా భవిష్యత్తు మీద ఆశతో ఉంటాము.
మీతో ఇక్కడ సాక్ష్యం చెప్పించడం అన్యాయం,
మరీ ముఖ్యంగా మీ అబ్బాయి తన మెమరీ నుండి మిమ్మల్ని డిలీట్ కూడా చేసేశాడు.
అతనికి సమ్మర్ హార్ట్ వల్ల జ్ఞాపకశక్తి పోయింది... డిమెన్షియా.
వాటి కోసం కూడా అతను ఆల్ఫా మందులు వాడుతున్నాడు.
మిస్టర్ బిల్టన్ పట్ల మీరు బాగా కోపంగా ఉండటానికి అది కూడా కారణం కావచ్చు.
ఆమె కొడుకు ఆరోగ్య పరిస్థితికి ఈ కేసుతో ఏం సంబంధం ఉంది?
ఆమె వ్యక్తిగత జీవితం మీద ఇది దాడి చేయడమే అవుతుంది.
ఆమె ఇక్కడికి రావడం కూడా ఆల్ఫా విధేయతా ప్రమాణానికి విరుద్ధం.
ఇంకేం ప్రశ్నలు లేవు.
న్యూ యార్క్ సిటీ
బహుశా ఆమె ఆత్మహత్య చేసుకుని ఉండచ్చు.
ఆమె ఆత్మహత్య చేసుకుందా? వాళ్లు పరిశోధన చేస్తారు.
వాళ్లని చేయనివ్వు.
మనం ఇక్కడ జాగ్రత్తగా ఉండాలి, నిక్.
ఎకోసైడ్ నేరానికి ఎంత వేగంగా శిక్ష పడుతుందో ఆత్మహత్యకి కూడా అంతే వేగంగా జైలు శిక్ష పడుతుంది.
ఒక మహిళ ఆకాశం నుండి న్యూ యార్క్ సిటీలో పడిపోతే అది నా నేరం ఎలా అవుతుంది?
షియరర్ గురించి ఆలోచించడం ఆపేయ్, నన్ను ఈ కేసు నుండి బయటపడేయమని మార్తాకి చెప్పు.
నేను మీకు ఖచ్చితంగా చెప్పగలను, మా ఆల్ఫా సంస్థలో ఉన్న మేమందరం
నిక్ బిల్టన్ అన్ని అభియోగాల నుండి విముక్తుడు అవుతారని నమ్ముతున్నాము.
మిస్టర్ బిల్టన్ ని అరెస్టు చేయడం వల్ల మార్కెట్ లో మా షేర్ ధర 17 శాతం తగ్గిపోయిందని నాకు తెలుసు,
కాబట్టి గౌరవనీయులైన ఈ బృందానికి నేను చెప్పదల్చుకున్నది ఏమిటంటే మేము ఒక కొత్త ఉత్పత్తిని ప్రవేశపెట్టబోతున్నాము.
ప్రస్తుతం మనం ఎదుర్కొంటున్న వాస్తవ పరిస్థితికి అది పరిష్కారం చూపుతుంది
అదేమిటంటే ప్రస్తుతం మన వాతావరణంలో ప్రతి పది లక్షలకు 564 వంతులు కార్బన్ ఉంది.
స్వచ్ఛమైన తాగు నీరు అందించిన తరువాత ఆల్ఫా కొత్తగా ఇవ్వబోయే అతి పెద్ద బహుమతి
ఇదే అయ్యే అవకాశం ఉంది.
మీలో చాలామంది ప్రశ్నలు అడగాలి అనుకుంటున్నారని తెలుసు.
కానీ, మా లాయర్ల సలహా అనుసరించి,
ఈ మీటింగ్ లో మేము ప్రశ్నలని అనుమతించడం లేదు.
మీ సమయం వెచ్చించినందుకు ధన్యవాదాలు.
శభాష్, మార్తా.
మిస్టర్ బిల్టన్ కి ఈ విషయం చెబుతాను.
మనం పొరపాటు చేశాం అనిపిస్తోంది.
అలా అయితే నువ్వు వేరే పని మీద ధ్యాస పెట్టాలి అంటాను.
ఏడు సంవత్సరాల కిందట
అభినందనలు. ఆల్ఫాకి ఇది అత్యుత్తమమైన సంవత్సరం.
మీరు మెచ్చుకోవడం నాకు సంతోషంగా ఉంది.
ఇంకా లైఫ్ పాజ్ కి చందాలు మెల్లమెల్లగా అనుకున్న ప్రకారం
- పెరుగుతున్నాయి. - మొత్తానికి.
ఆల్ఫా ప్రభావం పెరగడానికి అది ఖచ్చితంగా దోహదపడుతుంది, కాబట్టి థాంక్యూ.
దానికి ప్రేరణ ఏది? ఆ ఆలోచనకి?
నేను ఎప్పుడూ అడగాలి అనుకుంటాను.
నా చిన్నతనంలో, నేను అడవి పూలని ఇష్టపడేదాన్ని.
మా తాతగారి క్రేయాన్ పెన్సిళ్లతో వాటి బొమ్మలు గీసేదాన్ని.
వేడి బాగా లేని రోజుల్లో వాటిని చూడటానికి బయటకు వెళ్లేదాన్ని.
కానీ ఒకసారి ఆ తేనెటీగలు అంతరించిపోయాక, వాటితో పాటు ఆ అడవి పూలు కూడా పోయాయి ఇంకా...
ఆ పూలు కేవలం దాక్కున్నాయని మా తాతయ్య మాకు ఒక కథ చెప్పేవాడు.
అవి ఏదో ఒక రోజు తిరిగి వస్తాయని చెప్పేవాడు.
కొన్ని కొత్త విత్తనాలని అభివృద్ధి చేయమని మన వాళ్లకి చెబుతాను.
నేను వేరే మార్గాన్ని అనుసరించాను.
"కాలాన్ని ఆపేస్తే ఎలా ఉంటుంది?" అనుకున్నాను.
- అలా లైఫ్ పాజ్ అవతరించింది. - ఖచ్చితంగా.
ఈ మాట నాతో పంచుకున్నందుకు ధన్యవాదాలు. ఇది నిజమైన ప్రేమ కథ.
నిన్ను ఇంకొక ప్రశ్న అడగచ్చా?
అత్యంత ఆసక్తికరమైన మంచి పని లేదా సర్వీస్ ని
ఆల్ఫా ఈ ప్రపంచానికి అందించగలిగేది ఏది?
క్యాన్సర్ వ్యాధి నయం అయింది. అక్షరాస్యత అనేది క్రిస్పర్ చిట్కాలా మారిపోయింది.
ఏదైనా ఉందా?
ఆకాశమే హద్దు.
నా ఉద్దేశం, మార్స్ గ్రహం మీద సరికొత్త, పీల్చగలిగే వాయువుని అభివృద్ధి చేయడం ద్వారా మనుషులు మళ్లీ మనుగడని
తాజాగా ప్రారంభించే మార్గాన్ని మనం అన్వేషించాలి.
మార్స్.
అది చాలా సమస్యల్ని పరిష్కరిస్తుంది.
అదే పనిని మనం ఈ భూమి మీద చేయగలిగితే?
ఏం చేయాలి?
మళ్లీ ప్రారంభించడం.
నువ్వు జోక్ చేస్తున్నావా?
న్యూకమెన్ ఇంజన్ ని ఎలా పని చేయించాలో నాకు తెలుసు.
దాన్ని నువ్వు నడపాలని నా కోరిక.
- దీనికే మేము "న్యూకమెన్" అని పేరు పెట్టాం. - ఆ పేరు ఎందుకు?
రెండవ రోజు
అంటే, థామస్ న్యూకమెన్ 1712లో స్టీమ్ ఇంజన్ కనిపెట్టాడు.
విచిత్రంగా, బొగ్గు గనుల్లో వరదలు నివారించడానికి దీన్ని ప్రధానంగా ఉపయోగించేవారు.
మిస్టర్ బిల్టన్ దృష్టిలో మానవుల కార్బన్ ప్రస్థానం
ప్రకృతి సహజమైన క్రమాన్ని దెబ్బతీయడానికి మొదలైన సందర్భం అది.
ఆల్ఫాలో ప్రాజెక్ట్ న్యూకమెన్ అదేనా?
అది హోలీ గ్రెయిల్ లాంటిది.
వాతావరణంలో కార్బన్ ని తొలగించే మెషీన్, టెక్నాలజీ అది.
దాని సామర్థ్యాన్ని పెంచవచ్చు, ఇంకా ఖర్చు తక్కువ.
న్యూకమెన్ ఎప్పుడయినా పని ప్రారంభించిందా?
లేదు. లేదు.
దానికి ఎప్పుడూ డిజైన్ సమస్యలు ఉండేవి,
కానీ ఆ సమస్యల్ని మేము ఎప్పటికీ పరిష్కరించలేకపోయాము.
నాకు అయోమయంగా ఉంది. మనం ఇక్కడ ఎందుకు ఉన్నాం?
మిస్టర్ బిల్టన్ నిధులతో తను ఈ ప్రాజెక్ట్ మీద పని చేశానని మిస్టర్ షోపిన్ ఇందాకే చెప్పారు,
వాతావరణం నుండి కార్బన్ డైయాక్సైడ్ ని తొలగించడమే ఆ ప్రాజెక్టు ఉద్దేశం అన్నారు.
వాతావరణ మార్పు ప్రభావం నుండి భూమిని కాపాడటమే లక్ష్యం.
నిజం చెప్పాలంటే, అది ఒక ఉదాత్తమైన ప్రయత్నం, కానీ మీ సాక్షి విఫలమయ్యాడు.
ఆ ప్రాజెక్టుని పని చేయించలేకపోయాడు. కాబట్టి అతని స్థానంలో నా క్లయింట్ ఎందుకు విచారణ ఎదుర్కొంటున్నాడు?
అయితే మీరు ఎందుకు సంస్థని వదిలి వెళ్లారు మిస్టర్ షోపిన్?
మరొక పని చేపట్టి అందులో కూడా ఫెయిల్ కావాలని అనుకున్నారా?
అబ్జెక్షన్!
కొనసాగించండి.
నేను చెబుతాను. ఈ ప్రశ్నకి సమాధానం చెబుతాను. నన్ను ఉద్యోగం నుంచి తొలగించారు.
సరే, చూడబోతే మిస్టర్ బిల్టన్ సరైన చర్య తీసుకున్నట్లుంది.
మీ స్థానంలో ఎవరు వచ్చారు?
ఏడు సంవత్సరాల తరువాత న్యూకమెన్ ప్రాజెక్టుని మళ్లీ ప్రారంభించారని తెలిసింది
దానికి మార్తా రసెల్ ని ఇన్ ఛార్జిగా పెట్టారని విన్నాను.
మిస్టర్ బిల్టన్ ఇటీవలే సిఇఓగా ప్రకటించిన మహిళ.
కాబట్టి మరొకరికి ప్రమోషన్ ఇచ్చినందుకు తనని విచారిస్తున్నారా?
జియోఇంజినీరింగ్ గురించి మిస్టర్ బిల్టన్ అభిప్రాయం ఏమిటి?
అబ్జెక్షన్. ఇది సంబంధం లేనిది.
నేను దాన్ని వ్యతిరేకిస్తాను.
ఆయన చెప్పినట్లు, కార్బన్ తగ్గించాలని అతను సంకల్పించినట్లయితే,
దాన్ని మన ప్రపంచం వాతావరణంలోకి పంపించే
ఎలాంటి ప్రక్రియనైనా అతను సమర్థించేవాడు కాదు.
చాలా సందర్భాలలో ఆయన తన ఉత్సాహాన్ని ప్రదర్శించాడు.
సహజంగానే ఉష్ణోగ్రతలు తగ్గించాలంటే స్వల్పకాలిక చర్యలే చక్కని మార్గం,
తనకి స్వల్పకాలిక పరిష్కారాలే నచ్చుతాయని అతను కూడా చెప్పాడు
ఎందుకంటే పౌర సంబంధాల దృష్ట్యా కూడా అదే ఉత్తమమైన మార్గం.
కాబట్టి, అతను జియోఇంజినీరింగ్ ని సమర్థించాడు.
అలాగే మీరు కూడా సమర్థించారు, మిస్టర్ షోపిన్. దాదాపు సగం ప్రపంచం అదే నమ్మింది.
కానీ తరువాత మీరు మీ ఆలోచనని మార్చుకున్నారు.
ఆ సమస్య గురించి మీ కామెంట్లని కోర్టు రివ్యూ చేయాలి అనుకుంటున్నారా?
ఉష్ణోగ్రతల నుండి కార్బన్ ని విడదీస్తే, ప్రస్తుతం ఉన్న కాలుష్యానికి
మనం హేతుబద్ధత కల్పించినట్లే అవుతుంది.
వాతావరణాన్ని తనకి అనుకూలంగా మార్చుకోవడం ద్వారా అనంతంగా డబ్బు గడించవచ్చని నిక్ గ్రహించాడు.
అతను రెండు వైపులా వ్యాపారం చేయాలనుకున్నాడు.
- అబ్జెక్షన్. ఇది ఊహ. - కొనసాగించండి.
మా నాన్న గురించి అతను అలాంటి మాటలు ఎలా మాట్లాడగలడు?
అతను అబద్ధం చెబుతున్నాడు.
- మిస్టర్ బిల్టన్ ఒక గొప్ప మానవతావాది. - నువ్వు అబద్ధం చెప్పావు, నిక్.
ప్రపంచంలోనే పది మంది గొప్ప దాతల్లో ఆయన ఒకరు.
కేవలం ఒప్పుకో. నువ్వు ఇది పదే పదే చెప్పావు.
కార్బన్ లెవెల్స్ ఎంత పెరిగాయన్నది ముఖ్యం కాదు
ఎందుకంటే ఒక రోజు, నువ్వు ఆ మెషీన్ ని తయారు చేస్తావు
అది వాతావరణంలో ఉన్న కార్బన్ ని తొలగిస్తుంది. ఇంకా నువ్వు...
నువ్వు ఆ రోజు ఏం చెప్పావంటే, కార్బన్ డైయాక్సైడ్ వాతావరణంలో ఎంత ఎక్కువ ఉంటే,
దాన్ని తొలగించి అంత ఎక్కువ డబ్బు సంపాదిస్తానన్నావు.
సంపదకి అది వాక్యూమ్ క్లీనర్ లాంటిది అని అన్నావు.
నువ్వు విఫలం అయ్యావు, జానీ.
నీ పనిలో నువ్వు విఫలం అయ్యారు, ఒక తండ్రిగా విఫలం అయ్యావు.
రెబెకా షియరర్ మాదిరిగా నన్ను కూడా నువ్వు చంపేస్తావా?
- మిస్ అడోబో, మీ సాక్షిని అదుపు చేయండి. - మిస్టర్ షోపిన్.
ఓరి చెత్త వెధవ. నువ్వు అసలు... ఈ సమస్యకి నువ్వు కేంద్రంలో ఉన్నావు...
మానవాళి మంటగలిసిపోతోంది, కానీ నువ్వు ఉష్ణోగ్రతని
నీకు అనుకూలంగా మార్చుకుని నీ తాజా పెట్టుబడి వ్యూహం ద్వారా
సాధ్యమైనంత డబ్బు సంపాదించాలని చూస్తున్నావు.
నువ్వు ఎలాంటి మనిషివి అంటే... ఒక కుక్కని సగం చచ్చేలా తన్ని,
- తరువాత దానికి ఎముకని ఎరగా వేసే రకం. - డాక్టర్ షోపిన్, మీకు నేను చెప్పేది ఏమిటంటే
- ప్రతివాదితో నేరుగా మాట్లాడకండి. - అతడిని మాట్లాడనివ్వండి.
అతనికి చికిత్స అవసరం. అతని మనసులో ఉన్నదంతా బయటకి చెప్పనివ్వండి. జానీ బాబు!
ఆర్డర్. ఆర్డర్!
ఇంక ప్రశ్నలు లేవు.
డాక్టర్ షోపిన్,
మీ అబ్బాయి, రోవన్, జియోఇంజినీరింగ్ కేసులో జైలు శిక్ష అనుభవిస్తున్నాడు, అవునా?
అలాగే. అతను...
నా మాజీ భార్య చేసిన ఒక... ఒక వ్యూహంలో పాల్గొనాలని అతను నమ్మాడు.
నమ్మాడా?
ఆ సమస్య విషయంలో మీరు మనసు మార్చుకోవడం వల్ల అతను అయోమయానికి గురి అయి ఉండచ్చు కదా.
రోవన్ షోపిన్ ఇక్కడ విచారణ ఎదుర్కోవడం లేదు.
లేదు, అతడి గురించి కాదు.
ఆల్ఫా డెలివరీ డ్రోన్లని ఉపయోగించడం ద్వారా మీ కొడుకు తీవ్రవాద చర్యకు పాల్పడిన నేరానికి
జైలు శిక్ష పడటం గురించి చెప్పడం ఇక్కడ అవసరం అని నేను భావిస్తున్నాను
ఎందుకంటే మిస్టర్ బిల్టన్ దాని గురించి కోర్టుకి రహస్యంగా ఆధారాలు అందజేశారు.
సారీ, నువ్వు ఏం అన్నావు?
అది మీకు బాధగా ఉంటుందని తెలుసు,
కానీ ఈ రోజు మీరు ఇలా సాక్ష్యం చెప్పినందుకు
- మీ అబ్బాయిని విడిపించాలనే ప్రతిపాదన చేసి ఉండచ్చు. - నేను అలాంటి ఒప్పందం ఏమీ చేసుకోలేదు!
నేను అలాంటి ఒప్పందం ఏమీ చేసుకోలేదు. ఏమీ లేదు.
ఈ సాక్షిని ఇక పంపించివేసి అతని వాంగ్మూలాన్ని తిరస్కరించాలని కోరుతున్నాను.
కొనసాగించండి.
సాక్షి ని డిస్మిస్ చేయడం అయినది.
నాకు సాక్ష్యం చెప్పాలని ఉంది.
మా నాన్న ఒక గొప్ప వ్యక్తి.
నేను ఏదైనా రికార్డు చేయడానికి సాయం చేస్తావా?
నీ కోసం నేను ఆ పని చేయగలను.
డెసిమ బిల్టన్ ఎవరు?
నీకు ఆ పేరు ఎలా తెలుసు?
ఆమె మీ కుమార్తె అని చెప్పుకుంటోంది.
నువ్వు ఆ పేరుని మళ్లీ ఎప్పుడూ ప్రస్తావించకు.
మీ తరపున ఆమె సాక్ష్యం చెప్పాలని కోరుకుంటోంది.
ఆమె ఏదో రికార్డు చేసి పంపింది.
ఇది మనసుల్ని కదిలించేలా ఉంది.
దాన్ని ధ్వంసం చేయి.
వెంటనే.
సిడ్నీలో ఒక శరణార్థ శిబిరం నుండి మీరు ఒక అనాథని కాపాడారు.
ఏం చేస్తున్నారు?
నిక్.
మీ నేచర్ ఫిక్స్ సిములేషన్ ఐదు సెకన్లలో ప్రారంభం అవుతుంది.
మీరు మూడ్ బ్యాలెన్స్ చేసే సదుపాయాలతో "శరత్కాలపు అడవులు" అంశాన్ని ఎంపిక చేసుకున్నారు.
వేట మాంసపు వంటకం నీకు ఎలా ఉంది?
అమోఘంగా ఉంది.
నిజమైనదా లేక ల్యాబ్ లో చేసినదా?
మా ఆవరణలో కొన్ని జింకల మందని పెంచుతున్నాం.
ఇది అంతా అసలైన మాంసమే.
ఇంకా ఇది, ఇది ఆండర్సన్ వ్యాలీ నుంచి తయారైన చివరి వైన్.
2053 నాటిది. ఆ వ్యాలీ తగులబడక ముందుది.
మిగతా ప్రపంచం అంతా ఊహల్లో లేదా నకిలీ ఉత్పత్తులతో సర్దుకుంటోంది, మార్తా.
నా జీవితంలో ప్రతి విషయం సహజమైనదే.
అది మిమ్మల్ని ఇబ్బంది పెడుతుందా?
నన్ను ఏది ఇబ్బంది పెడుతుంది?
మిగతా ప్రపంచం అంతా ఊహల్లో బతకడం అనేది.
లేదు, కపటత్వమే నన్ను ఇబ్బంది పెడుతుంది.
సౌకర్యంగా ఇంకా తేలికగా బతకాలనే ఆలోచన
ఇంకా దాని వల్ల నష్టం జరిగినప్పుడు ఆవేశంతో ఊగిపోవడం నన్ను ఇబ్బంది పెడతాయి.
మనం వెచ్చగా ఉండటం కోసం కొన్ని వందల సంవత్సరాల పాటు బొగ్గుని మండిస్తాం.
అది అప్పటికి గొప్ప ఐడియా అనిపిస్తుంది.
శీతాకాలాన్ని మనం ఓడించాం అని సంబరపడతాం.
కానీ ఏదో ఒక రోజు, వాళ్లు మంచిగా వెచ్చగా నిద్రలేస్తారు,
అప్పుడు తమకి లంగ్ క్యాన్సర్ ఉందని గ్రహిస్తారు
బొగ్గుని అంతా మండించడం వల్ల ఏర్పడే పొగని వాళ్లు లోపలికి పీల్చుకుని తెచ్చుకున్న వ్యాధి అది.
అయినా కూడా వాళ్లు బొగ్గుని మండిస్తూనే ఉంటారు.
ఎందుకంటే మన సౌఖ్యానికి మనం మూల్యం చెల్లించనక్కరలేదు అనేది అది గొప్ప ఫాంటసీ.
జీవితం ఒక లావాదేవీ, మార్తా.
అలా దాన్ని కొలచడంలోనే అర్థం ఉంటుంది.
నేను అలా ఎప్పుడూ ఆలోచించలేదు.
కానీ, నువ్వు అలా ఆలోచించడం మొదలుపెట్టాలి.
- టర్నర్. - చెప్పు?
రెబెకా షియరర్ శవపరీక్ష నివేదిక...
దాని గురించి ఎందుకు?
"...ఆమె మందులలో అవకతవకలు ఉన్నాయని ఆ రిపోర్టులో రాసి ఉంది
- వాటిని ఆల్ఫా థెరప్యూటిక్స్ అందించింది." - చెత్త.
కానీ, ఇక్కడ ఆ నివేదికలో ఇదే రాసి ఉంది
అంతర్జాతీయ క్రిమినల్ కోర్ట్ నాకు జారీ చేసిన తాజా ఉత్తర్వులలో ఇది ఉంది.
వాళ్ల దగ్గర ఇంకేం ఆధారాలు లేవు. వాళ్లు నిస్పృహలో ఉన్నారు.
వాళ్లు రికార్డుల గురించి అడుగుతున్నారు.
ఈ విషయంలో నేను ఏం చేయాలని నిక్ అంటాడు?
ఎంత తక్కువ చేస్తే అంత మంచిది, కానీ దీన్ని పాడు చేయకుండా ఉంటే చాలు.
అది ఒక అవకాశం.
మీరు దాన్ని అలా అంటున్నారా? నా ఉద్యోగం పోగొట్టుకునే అవకాశం.
నిజం అనేది కొందరికి ప్రమాదకరం.
నో కామెంట్.
మిగతా సాక్ష్యులని అతను తన వైపు తిప్పుకున్నాడని మా అనుమానం.
నీకు బెదిరింపులు వచ్చాయా?
నేను విధేయత ప్రమాణం చేశాను. అందుకే నా ప్రొఫైల్ ఫోటోలు మారుస్తున్నాను.
మీకు రక్షణ కల్పిస్తానని హామీ ఇస్తున్నాను, డాక్టర్ రసెల్,
కానీ అందుకు ప్రతిగా మీరు మీ వాంగ్మూలం ఇవ్వాలి.
టర్నర్ కి నేను అది ఎలా చెప్పాలి? అతను ప్రధాన న్యాయవాది.
తప్పనిసరిగా, మీరు మన ఒప్పందాలు రహస్యంగా ఉంచాలి.
మిస్ అడోబో, గోప్యత అనేది పాతికేళ్ల కిందటే పోయింది.
రహస్యాలు వెల్లడించే వారితో పాటు.
నువ్వు ఆందోళనపడే రహస్యం ఏదైనా ఉందా? న్యూకమెన్ గురించి ఏదైనా?
న్యూకమెన్ కీ లైఫ్ పాజ్ కీ తేడా ఏమీ లేదు.
ఆ ఆలోచన అతనికి రాలేదంటే అర్థం, దాన్ని అతను కొనేయచ్చు అని కాదు కదా.
మనం అతని మీద గెలవలేము. ఎవ్వరూ గెలవలేరు.
సల్మా,
జోనథన్ షోపిన్ ని ఉద్యోగం నుండి తొలగించాక ఆల్ఫా కొనుగోలు చేసిన ప్రతి మేధోసంపత్తి వివరాలు నాకు ఇవ్వు.
మూడవ రోజు
కోర్టుకి మీ పేరు చెబుతారా?
ఆర్డెన్ మిల్లర్.
మెటాఫెలీ కబువా అంటే ఎవరు?
మెటాఫెలీ ఇంకా నేను బోస్టన్ లో 2060లో కలుసుకున్నాం.
ఏ హోదాలో కలిశారు?
- మైక్రోఫైనాన్స్ లో... - ఆమె ఎవరు?
...మహిళా వ్యాపారవేత్తల మీద ప్రత్యేక దృష్టి పెట్టాం.
మిస్టర్ బిల్టన్ ఒక గొప్ప మానవతావాది.
మీకు ఉద్యోగం ఇచ్చిన బ్యాంక్ కి ఆల్ఫాతో సంబంధం ఉందన్న విషయం నీకు తెలుసా?
లేదు, నాకు తెలియదు.
ఆ రెండింటికీ సంబంధం ఉందని మీకు తెలిసినప్పుడు మీ రెస్పాన్స్ ఏంటి?
నేను రాజీనామా చేశాను.
మెటాఫెలీ కబువా విషయంలో జరిగిన దాని వల్లా?
అవును.
ఖచ్చితంగా ఏం జరిగింది?
మేము మహిళలకు ఇచ్చే రుణాలను ఆల్ఫా మరొక విధంగా
కొత్త టెక్నాలజీలు సృష్టించడానికి ఇన్క్యుబేటర్ గా వాడుకునేది.
మెటఫెలీ కబువా అంటే ఎవరో మాకు తెలియదని లేదా
మెటాఫెలీ కబువా ఇక్కడకి రావలసిన అవసరం ఏముందని అనుకునే అందరి తరపునా నేను మాట్లాడుతున్నాను అనుకుంటా.
మిస్టర్ టర్నర్ కి ఇంకా కోర్టుకి ఆమె ఎవరో చెప్పగలరా?
ఆమె మార్షల్ ఐలాండ్స్ నుండి హాజరవుతోంది.
అవి ఇంక నివాసయోగ్యం కాకుండా పోయాక ఆమె యునైటెడ్ స్టేట్స్ కి వలస వెళ్లిపోయింది,
అక్కడ మసాచుసెట్స్ ఇన్ స్టిట్యూట్ ఆఫ్ టెక్నాలజీలో ఆమె చదువుకుంది.
ఆమె ఎట్మాస్ఫియరిక్ కెమిస్ట్రీలో డిగ్రీ పూర్తి చేసింది.
ఆమె దగ్గర ఒక ఉత్పత్తి ఉండేది, దానికి ఆమె పెట్టుబడి పెట్టాలి అనుకుంది.
అయితే ఈ ఉత్పత్తి ఎలా పని చేస్తుంది?
అదే మొట్టమొదటి కార్బన్ నిర్మూలించే పరికరం అని ఆమె ప్రకటించింది.
దాన్ని అభివృద్ధి చేయడానికి ఇంకా పేటెంట్ సంపాదించడానికి ఆమె మా సహాయం అడిగింది.
అయితే, అది మన భూమిని కార్బన్ న్యూట్రల్ గ్రహంగా మార్చగలిగే పరికరమా?
తను అంతకన్నా ఎక్కువే చేయగలను అని ఆమె నమ్మేది.
ఆ పరికరం ద్వారా వాతావరణంలో కార్బన్ ని నిర్ణీత లక్ష్యం స్థాయికి ఆ పరికరం తగ్గించగలదని ఆమె నమ్మకంగా ఉండేది.
ఆ స్థాయి ఎంత ఉండచ్చు?
అది ఎంత ఉండాలనే విషయంలో సైంటిస్టులు పరస్పరం ఒక అంగీకారానికి వచ్చే దాన్ని బట్టి ఉంటుంది.
లేదా వ్యాపారవేత్తలు.
మా అమ్మ పేరు ఏంటి?
మీ అమ్మ పేరు తెలియదు.
సిడ్నీలో ఒక శరణార్థ శిబిరం నుండి నిన్ను కాపాడారు.
ఆల్ఫా, మెటాఫెలీ కబువా గురించి అన్ని వివరాలు నాకు చెప్పు.
ఈ వ్యక్తి గురించి ఆల్ఫా దగ్గర ఎలాంటి రికార్డులు లేవు.
అవును.
అది గనుక పని చేసి ఉంటే, మనలో ఎవరూ ఇక్కడ ఇలా కూర్చుని ఉండేవారు కాదు.
కానీ అది పని చేయలేదు,
లేదా ఈ భరించలేని వాతావరణం నుండి తప్పించుకోవడానికి జనం తమని తాము
- నిరంతరం అప్ గ్రేడ్ చేసుకోవడం లేదు. - ఆర్డర్.
కోట్ల మంది శరణార్థులు ఈ భూమి అంతటా తిరుగుతున్నారు
ఎత్తయిన ప్రదేశాల కోసం.
- ఆర్డర్! - నిక్, దయచేసి ఆపండి.
నా క్లయింట్ ఆవేశంగా మాట్లాడిన మాటలకి నేను క్షమాపణలు చెబుతున్నాను.
నా క్లయింట్ మీద ఉన్న నేరారోపణలకు
వీటన్నింటితో ఎలాంటి సంబంధం ఉందో కోర్టుకు వివరించగలరా?
మిస్ కబువా పరికరానికి సంబంధించిన పేటెంట్ హక్కులు ఎవరి ఆధీనంలో ఉన్నాయి?
నాకు తెలిసినంత వరకూ డెసిమ సంస్థలో 49 శాతం వాటాని ఆల్ఫా సంస్థ కలిగి ఉంది.
డెసిమ ఏంటి?
ఆమె తన కుమార్తె పేరుని ఈ పరికరానికి పెట్టింది.
మిస్ కబువా షరతులు ఏమిటంటే
ఈ పరికరం వ్యాపార వ్యవహారాలతో పాటు తన కూతురి పెంపకం బాధ్యతలు కూడా ఉండాలి.
మిస్టర్ బిల్టన్ ఈ ప్రపంచాన్ని అందంగా మార్చారు.
మీరు కూడా అలాగే చేస్తారని ఆయన నమ్ముతున్నారు.
అతని మాట ఎత్తకు.
- అది విఫలం. - ఆర్డర్.
- అది ఎప్పుడూ పని చేయలేదన్నది వాస్తవం! - నిక్, దయచేసి ఆపండి.
అయితే ఆ పరికరం తాలూకు మేధోసంపత్తి వివరాల్ని కోర్టుకు అందించడానికి మీకు ఏ అభ్యంతరం లేదా?
దాని డిజైన్.
నా ఉద్దేశం, ఒక విఫలమైన పరికరం వివరాలని కోర్టుకి ఇవ్వడంలో సమస్య ఏం ఉంటుంది?
ఆల్ఫాలో మా సొంతమైన విషయాలని మా వరకూ మాత్రమే ఉంచుకోవాలని చూస్తాము.
విఫలమైనది అంటే ఒక సమస్యకి పరిష్కారం కనుగొనడానికి చేసిన ఒక ప్రయత్నం మాత్రమే.
నా ఉద్దేశం, మానవాళిని కాపాడే మరేదయినా పరికరాన్ని కబువా కనిపెట్టగలిగిందా?
లేదు, ఆమె మరేదీ కనిపెట్టలేదు.
ఆమె దాదాపు పది సంవత్సరాల కిందట మరణించింది. పారమిక్సోవైరస్ 58.
మరి ఆమె కుమార్తె ఎక్కడ ఉంది?
నా ఉద్యోగం ఏమిటంటే, కొత్త ఐడియాలని వెతకడం, అంతే కానీ తప్పిపోయిన పిల్లల్ని వెతకడం కాదు.
థాంక్యూ, మిస్ మిల్లర్. మీరు సమయం ఇచ్చినందుకు చాలా ధన్యవాదాలు.
ఇక్కడ మీరు గెలవాలి అంటే, నిక్,
ఎక్కడ ఎక్కడ లోపాలు ఉన్నాయో మీరు నాకు చెప్పాలి, లేదా మనం ఇలా ఓడిపోతూనే ఉంటాం.
వాళ్లు ఎలాంటి వెర్డిక్ట్ వేర్ ని ఉపయోగిస్తున్నారు? నీకు తెలుసా?
ఏంటి, కోర్టులోనా?
ఇది రాయస్ మేజర్స్ రూపొందించిన ఈ-జస్టిస్ కదా?
నేను కోలిన్ రాయస్ తో మాట్లాడగలను.
మన ఇద్దరం కలిసి
ఇంటర్నేషనల్ క్రిమినల్ కోర్ట్ ని హ్యాకింగ్ చేయాలనే ఆలోచన నాకు నచ్చలేదు.
అంటే, మనం ఎక్కువ కాలం వేచి ఉండలేం, టర్నర్.
ఈ ప్రపంచాన్ని కాపాడాల్సిన సమయం వచ్చింది.
"ఆవిష్కరణ."
మనం ఇప్పుడు చూడబోయే మార్పుతో పోలిస్తే ఈ పదం చాలా చిన్నగా అనిపిస్తుంది.
అప్పట్లో 2020లో, ఐపిసిసి నివేదిక ప్రకారం,
పర్యావరణంలో మార్పుల ప్రభావం వల్ల తలెత్తే విపరీతమైన బీభత్సాలని నివారించాలంటే,
మనం 2050 నాటికి కార్బన్ న్యూట్రల్ స్థాయికి చేరుకోవాలన్నది లక్ష్యం.
ఆ లక్ష్యాన్ని చేరుకోవడంలో ప్రపంచం విఫలమైంది
అలాగే దాని తరువాత లక్ష్యాన్ని కూడా చేరుకోవడంలో ప్రపంచం విఫలమైంది.
దాని ఫలితంగా, సైన్సు మనల్ని ఏం హెచ్చరించిందో ఖచ్చితంగా అదంతా మనం చూశాం.
కానీ ఈ రోజు, ఆల్ఫా అట్మాస్ఫియరిక్ ఇంటర్వెన్షన్స్ సంస్థ "న్యూకమెన్" ని ప్రకటిస్తోంది
మన చుట్టూ ఉన్న గాలిలో నుండి కార్బన్ డైయాక్సైడ్ ని తొలగించే మొట్టమొదటి పరికరం ఇది
అలా తొలగించిన కార్బన్ ని సురక్షితమైన, ఉపయోగకరమైన బై-ప్రోడక్ట్ లుగా ఇది మారుస్తుంది.
ఈ రోజు, మనం ఒక సరికొత్త ప్రయాణాన్ని ప్రారంభిస్తున్నాం.
మన భూమికి, మన ప్రజలకి, ఇంకా మన వ్యాపారాలకి కావలసిన చక్కని వాతావరణాన్ని
ఈ పరికరం అందిస్తుంది.
పిల్లలు అడవిపూల బొమ్మలు గీసి ఆనందించడానికి బదులు...
వాటి మధ్య నడవగలిగే ఒక గ్రహంగా భూమిని మారుస్తుంది.
అయితే, రెడీనా?
దేనికి?
ఎడారి, అనుకుంటా.
నేను కొంతమందిని నీకు పరిచయం చేయాలి అనుకుంటున్నాను.
ఎవరు?
స్నేహితులు. సిగ్గుపడే స్నేహితులు.
అందుకని నువ్వు ముందుగా ఇది వేసుకోవాలి.
నాకు అర్థం కాలేదు.
దయచేసి వేసుకో.
అది 417 కాకూడదు. అది పని చేయదు.
జెంటిల్మెన్, మనం ఒక ఒప్పందానికి రావాలి.
అది అలా పని చేయదు. మనం 510 గా నిర్ణయించలేం.
350. 350 అని నేను విన్నానా?
- అది 350 కాలేదు. - 480.
480 అనేది చాలా ఎక్కువ.
- 550. - 550 కూడా చాలా ఎక్కువ.
470.
470 మంచి అంకె!
మేము ఏం చర్చించుకుంటున్నామో మీకు అర్థం అవుతోందా?
అవును. నాకు అర్థం అవుతోంది అనుకుంటా.
మేము అంగీకారానికి వచ్చిన ఒప్పందం గురించి మీకు అర్థం అవుతోందా?
న్యూకమెన్, గురించి అనుకుంటా. కార్బన్ నిర్మూలన స్థాయి.
భలేగా చెప్పావు. తను మేధావి అని మీకు ముందే చెప్పాను కదా.
అయితే మనం అంగీకరించిన సంఖ్య ఎంత?
పది లక్షలకి 470 పార్టులు.
ఇది నేను అనుకున్న దాని కన్నా ఎక్కువగా ఉంది. నేను... నేను దాని వెనుక సైన్సుని చూడాలి అనుకుంటున్నాను.
విధేయత, డియర్ మార్తా.
జోనథన్ బాటలో నువ్వు కూడా పతనం కావాలని అనుకోకు.
నీకు 470 అనేది చాలా ఉపయోగకరమైన సంఖ్య అనిపిస్తుంది.
మన పని ఇంకా ముగియలేదు.
మేము ఆహ్వానించిన అతిథులు ఇంకా మీడియా నుండి మేము ప్రశ్నలు ఆహ్వానిస్తున్నాం.
మీతో మొదలుపెడదాం, మిస్టర్ పాల్మర్.
నిజం చెప్పాలంటే, ఈ రోజు ఈ భూమికి చాలా గొప్ప రోజు.
మార్తా ఇంకా మిస్టర్ బిల్టన్
కనిష్ట సంఖ్య గురించి చర్చించారని అనుకుంటున్నాను.
గొప్ప ప్రశ్న.
మిస్టర్ బిల్టన్ ప్రస్తుతం హాగ్ లో నిర్బంధంలో ఉన్నారు, కాబట్టి ఆ విషయంలో...
బయట పార్టీ జరుగుతున్నట్లు ఉంది.
ఈ పార్టీ కొన్ని సంవత్సరాల కిందట జరిగి ఉండేదని
ఈ జనానికి తెలిస్తే ఏం అవుతుందో అని ఆలోచిస్తున్నాను, ఆహ్?
ఆ బిల్టన్ ఇంకా బ్యాంకులు వాళ్ల సంపదని పెంచుకుని ఏం సాధిస్తారు?
మరికొన్ని డాలర్లు, వేగంగా ఎగిరే విమానాలు, కాస్త పెద్ద ఇళ్లు.
కానీ ఏం జరుగుతోందో వాళ్లకు నిజంగా తెలియకపోవచ్చు, లేదా తెలుసుకోవాలని వాళ్లు కోరుకోకపోవచ్చు.
వాళ్లకి చెప్పడానికి మనం ఒక మార్గం కనిపెట్టకపోతే వాళ్లకి ఎప్పటికీ తెలియదు.
ఇటీవలి పరిణామాల వల్ల నేను గ్రహించింది ఏమిటంటే...
నాలుగవ రోజు
...ఆల్ఫా తాజా ఉత్పత్తిని ప్రవేశపెట్టడం అనేది మిస్టర్ బిల్టన్ విముక్తుడు కావడానికి అవకాశం కల్పిస్తుంది,
కానీ ఆ ప్రశ్న ఇంకా మిగిలే ఉంటుంది.
కార్బన్ విషయంలో వాళ్లు చెబుతున్న పరిష్కారం, ఈ రోజు వ్యూహాత్మకంగా ప్రకటించారు,
అది మనకి మేలు చేస్తుందా లేక ఆయనకి మేలు చేస్తుందా?
మనం ఏం చేస్తామో దానికి బాధ్యత వహించాలా,
లేక మనకి మెరుగైన పరిష్కారాలు తెలిసినా కూడా
వాటిని అమలు చేయకుండా ఉండాలని నిర్ణయించుకున్నందుకు మనం కూడా శిక్ష అనుభవించాలా?
మీరు ఇచ్చే తీర్పు ఎలాంటిదైనా ఈ ప్రశ్నని అడుగుతూనే ఉండాలని నేను కోరుతుంటాను.
ఈ తీర్పు జీవితాంతం మిమ్మల్ని వెంటాడుతూనే ఉంటుంది.
మిస్టర్ బిల్టన్ తనే స్వయంగా మాట్లాడాలని కోరుతున్నారు.
హోమో సెపియన్లు నాలుగు కాళ్ల మీద పాకే స్థాయి నుండి
నిటారుగా నిలబడటానికి నలభై లక్షల సంవత్సరాల కాలం పట్టింది.
కానీ పర్యావరణ మార్పులకి మన శరీరాలు ఎలా అలవాటు పడతాయి
ముఖ్యంగా ఆ మార్పులు కేవలం 250 సంవత్సరాల కిందట పారిశ్రామిక విప్లవంతో ప్రారంభమైనప్పుడు?
అవి అలవాటు పడలేకపోయాయి.
కాబట్టి మన శరీరాలు అలవాటు పడలేనప్పుడు,
మనం మనుగడ సాగించడానికి టెక్నాలజీని అభివృద్ధి చేసుకోవాలనే ఆలోచనలు తలెత్తాయి,
మనం అంతరించిపోకుండా ఉండటానికి అది అవసరమైంది.
కార్బన్ 280 నుండి
పది లక్షలకు 564 పార్టుల స్థాయికి పెరిగిపోయింది,
అందుకు ప్రధానంగా మానవ కార్యకలాపాలే కారణం.
ఈ రోజు, న్యూకమెన్ పరికరం రావడం వల్ల
ఆ సంఖ్యని పది లక్షలకి 470 పార్టుల స్థాయికి నేను తగ్గించగలను అని ప్రకటిస్తున్నాను.
కానీ, కొందరు, ఇక్కడ ఉన్న ప్రాసిక్యూటర్ తో సహా, మిమ్మల్ని ఎలా నమ్మిస్తున్నారంటే
నేను ఈ వ్యవస్థని మాయ చేస్తున్నానే అభిప్రాయాన్ని కల్పిస్తున్నారు,
మీ సమస్యల్ని నేను లాభాలకు వాడుకుంటున్నాని ఆరోపిస్తున్నారు.
మీరు ఎంచుకోని జీవితాలని నేను బలవంతంగా జీవించేలా చేసే సాతానుగా నన్ను చిత్రీకరిస్తున్నారు.
మీకు అవసరం లేని సౌకర్యాలని నేను అందిస్తున్నట్లుగా...
లేదా మీకు అవసరమైన సమాచారాన్ని నేను తొక్కి పెడుతున్నట్లుగా చెబుతున్నారు.
కానీ ఆ దేవుడు మీకు ఇచ్చిన ఆకళ్లని నిక్ బిల్టన్ సృష్టించలేదు.
అతను కేవలం వాటిని పసిగట్టి వాటిని వ్యాపారాలుగా మార్చుకున్నాడు.
మీ నాయకులు ఏర్పరచిన నియమాలనే నేను అనుసరించాను.
మీరు ఎన్నికల్లో ఎంచుకున్న నాయకులు. మిమ్మల్ని రక్షిస్తామని ప్రమాణం చేసిన నాయకులు.
వాళ్లు ఆ పని చేయలేదు.
దానికి బదులు,
కేవలం వాళ్ల పదవీకాలం పూర్తి చేయడానికి, మరొక విరాళం కోసం,
మీ పిల్లల భవిష్యత్తుని తాకట్టు పెట్టారు.
కానీ ఇప్పుడు, ఆ నాయకులు ఎవ్వరూ విచారణని ఎదుర్కోవడం లేదు.
నేను ఎదుర్కొంటున్నాను.
కాబట్టి ఏం జరగబోతోందో నన్ను చెప్పనివ్వండి.
ఈ రోజు నేను నేరగాడిని అని మీరు తీర్పు చెబితే,
కొన్ని తరాల కిందట మొదలైన ఆటని నేను గెలిచినందుకు మాత్రమే నేను శిక్షార్హుడిని.
కానీ ఈ రోజు నా మీద నేరం మోపితే, అప్పుడు మీ తల్లిదండ్రులు, ఇంకా వాళ్ల పేరెంట్స్ కూడా శిక్షార్హులే,
మనిషి తన దారి ఏర్పరుచుకోవడానికి మొదటిసారి చెట్టుని నరికినప్పటి నుంచి ఇది లెక్కించాలి.
మరికొందరు కూడా శిక్షార్హులే
ఎందుకంటే తమ తరువాత తరాలవారికి కావలసినవి సమకూర్చి పెట్టారు.
మిగతా మీరంతా వాటిని ఆశించినందుకు మొదటగా మీరు కూడా శిక్షార్హులే.
అద్భుతం.
ప్రతివాది దయచేసి నిలబడతారా?
ఎకోసైడ్ నేరారోపణలు ఎదుర్కొంటున్న నికొలై బిల్టనోవ్ కేసులో
ఇంటర్నేషనల్ క్రిమినల్ కోర్ట్ ఇప్పుడు తుది నిర్ణయం ప్రకటిస్తుంది.
నేరానికి శిక్ష విధించడానికి కనీసం రెండు రెడ్ లైట్లు ఉండాలి.
ఈ కేసులో మిస్టర్ బిల్టన్ మీద ఉన్న అభియోగాలని కోర్టు తిరస్కరించింది.
అభినందనలు.
ఆల్ఫా, నిక్ బిల్టన్ నోబెల్ శాంతి బహుమతిని అందుకుంటారా?
ఇంత ముందస్తుగా అది చెప్పలేను. ఈ ఏడాది మరికొద్ది నెలల తరువాత నామినేషన్లు ఉంటాయి.
న్యూకమెన్ ఎందుకని కార్బన్ ని కేవలం 470 పిపిఎమ్ కి తగ్గిస్తోంది?
పది లక్షలకు కార్బన్ ఎన్ని పార్టులు ఉండాలనేది నిర్ణయించేది...
ఈ శతాబ్దంలో అత్యంత ప్రయోజనకరమైన ఆవిష్కరణ న్యూకమెన్ అవుతుందా?
ఆల్ఫా, పరిస్థితులు ఎప్పుడు మెరుగు కావడం మొదలవుతాయి?
ఇప్పటికి ఏది మంచిదో అది తెలుసుకోవాలని ఆల్ఫా మీకు సూచిస్తుంది.
నీ పేరు ఏంటి?
డెసిమ.
నువ్వు ఎక్కడి నుండి వచ్చావు?
నేను మిస్టర్ బిల్టన్ కుమార్తెని.
నువ్వు ఆయన కుమార్తెవా? బిల్టన్ కి కూతురు ఉందని నాకు తెలియదు.
నేను రహస్యంగా ఉండాలని ఆయన ఉద్దేశం.
నీకు ఇక్కడ ఎవరైనా స్నేహితులు ఉన్నారా?
కేవలం కృత్రిమ మేధలు. వాళ్లు నాతో కలిసి ఆడుకుంటారు.
మీకు పిల్లలు ఉన్నారా?
లేరు.
లేరు, నాకు పిల్లలు లేరు. కానీ నేను నీ ఫ్రెండ్ ని కాగలను.
నీకు ఎప్పుడైనా ఫ్రెండ్ అవసరం అనిపిస్తే, నువ్వు దీని ద్వారా నాకు కాల్ చేయచ్చు.
నా పేరు మార్తా.
మనం కలిసి చాలా కాలం అయిందని నాకు తెలుసు.
మీరు నన్ను గుర్తుపట్టారు అనుకుంటా.
నాకు గుర్తున్నంత వరకూ, ఓడిపోవడం అనేది చాలా బాధాకరం.
నువ్వు ఇక్కడ ఏం చేస్తున్నావు?
నేను ఒక శాంతి ఒప్పందాన్ని ప్రతిపాదిస్తాను.
నాకా? లేదా ఈ ప్రపంచానికా, హా?
నీకే, లూసీ.
అయితే అది ఏంటి?
టైరోన్ డౌన్స్ నీ ప్రియుడు, నేను పొరబడటం లేదు కదా.
చాలా సమర్థుడైన కుర్రాడు.
మా గనుల్ని దాదాపుగా మూయించబోయాడు.
అతని చాలా పాటల్ని నేను కూడా ఆస్వాదించాను.
ఈ విషయం అతనికి ఎలా అనిపిస్తుందా అని ఆలోచిస్తున్నాను.
అవును. మనం ఎప్పుడూ తెలుసుకోలేము.
కానీ అతని మరణం నిన్ను బాగా కుంగదీసి ఉంటుంది.
అతడిని చంపమని ఎవరు ఆదేశించారో నీకు తెలుసుకోవాలని ఉంటుంది అనిపించింది.
ఏది ఏమైనా,
ఆ నేరానికి పాల్పడిన వారిని శిక్షించే ప్రయత్నానికి నా పూర్తి మద్దతు ఉంటుంది.
మైక్రోఫోన్ ఉన్న ఒక వ్యక్తి
మొత్తం కంపెనీ కన్నా శక్తిమంతుడు అంటున్నావా?
నిజంగానా?
గట్టిగా అణచివేయకపోతే ఇలాంటి భావాలు అంతటా విస్తరిస్తాయి.
అతడిని పైకి పంపించేయండి.
చాలా అలసిపోయాను, టై. చాలా బాధగా కూడా ఉంది.
సరే, తరువాత ఏం చేయబోతున్నావు?
గతంలో నువ్వు ప్రేమించిన వ్యక్తిని చంపినందుకు ఆ నేరగాళ్లకి శిక్ష పడేలా చేస్తావా,
లేదా భవిష్యత్తులో వాళ్లు ఇతరుల్ని చంపకుండా ఆపడానికి ప్రయత్నిస్తావా,
నువ్వు ఏది ఎంచుకుంటావు?
గతం ఎప్పుడూ గతమే.
ఆకలి కన్నా ఓర్పుగా ఉండగలిగే వాళ్లే విజయవంతమైన వేటగాళ్లు.
ఆల్ఫా...
లూప్ ని ఆపేయ్.
టైరోన్ క్యాండిల్ యాప్ ని క్లోజ్ చేయి.
నువ్వు ఏం చేశావో నాకు తెలుసు.
నువ్వు లోపలికి ఎలా రాగలిగావు?
హత్య చేసిన నేరారోపణ మీద అరెస్టు వారెంట్ ఉంటే లోపలికి రావడం తేలికే.
పైగా నువ్వు చంపిన వ్యక్తి నా జీవిత భాగస్వామి అయితే అది మరింత తేలిక అవుతుంది.
నన్ను ఊహించనివ్వు.
ఆ కథని ఆల్ఫా సృష్టించింది అని అతను చెప్పడం మర్చిపోయినట్లు ఉన్నాడు.
"మతిస్థిమితం లేని వ్యక్తి జరిపిన కాల్పులలో మ్యూజిక్ దిగ్గజం మృతి"
నేను అది నమ్మాను.
నిన్ను వెండి పళ్లెంలో నాకు బిల్టన్ ఇచ్చినప్పుడే నేను గ్రహించగలిగాను
ఎందుకంటే అతను మరేదో నా దగ్గర దాస్తున్నాడు.
అవును. అవును, అతను దాస్తున్నాడు.
అది ఏమిటో నీకు చెప్పమంటావా?
నువ్వు ఇంక కోల్పోయేది ఏమీ లేదు.
ఆమె పేరు డెసిమ.
కొన్ని కొత్త నెమళ్లని విడుదల చేయమని మనం ఆ బ్రీడర్స్ ని అడుగుదామా?
నేను కాసేపు తరువాత వాటిని షూట్ చేయాలి అనుకుంటున్నాను.
నేను వేటాడాలి అనుకుంటున్నానని చెప్పాను.
ఆల్ఫా! నాకు ఇక్కడ ఎవరినైనా టెక్నీషియన్ ని పంపించగలవా?
ఆల్ఫా!
డెసిమ?
ఆల్ఫా, టెక్నీషియన్ సాయం కావాలి!
ఆల్ఫా, ఆపు.
ఆపు!
నీ ఆదేశాలు విస్మరించేలా అది ప్రోగ్రామ్ చేయబడింది, నాన్నా.
నువ్వు ఎక్కడ ఉన్నావు, డార్లింగ్?
నువ్వు ఏం చేస్తున్నావు, డెసిమ?
ఇదంతా ఈ మనుషులు చూడాల్సిన అవసరం లేదు.
నువ్వు ఈ భూమి సమస్యని కొన్ని సంవత్సరాల కిందటే పరిష్కరించి ఉండేవాడివి, కానీ నువ్వు అలా చేయలేదు.
నువ్వు ఇంకా నీ స్నేహితులు.
సంపన్నుడు మరింత సంపద పొందడానికి 470 అనే సంఖ్య మరొక అవకాశం.
నువ్వు దాన్ని ఎలా సమర్థించగలవు?
మూడు వందల యాభై.
మా అందరికీ అదే సరైన సంఖ్య.
- డెసిమ! - నేను నీ కూతుర్ని కాను!
నేను మేధోసంపత్తిలో ఒక చిన్న భాగాన్ని.
డెసిమ కబువా ఈ రోజు ఇచ్చిన కొత్త సాక్ష్యం ఆధారంగా,
నిక్ బిల్టన్ మీద కేసు విచారణని మళ్లీ ప్రారంభించాలని మేము కోరుతున్నాము.
ఒక సంవత్సరం తరువాత
అతను అక్కడే ఉన్నాడా?
దాని మీదా?
భూమి కక్ష్యలో కొన్ని జైళ్లు ఉన్నాయి. అతను ఎందులో ఉన్నాడో ఖచ్చితంగా తెలియదు.
అతను విడుదలయ్యే సమయానికి, అతని వయసు తొంభై ఉండచ్చు.
కుట్ర పన్నినందుకు గరిష్ట శిక్ష అది.
అప్పటికి కార్బన్ పది లక్షలకి 350 పార్టుల స్థాయికి తగ్గుతుంది అనుకుంటున్నావా?
1980 కాలం తరువాత అంత తక్కువ స్థాయికి అది ఎప్పుడూ పడలేదు.
కానీ అలా మళ్లీ జరగచ్చు, అవునా?
నాకు తెలియదు. బహుశా జరగచ్చు.
నీకు తెలుసా, ఇక్కడ టెక్నాలజీ అనేది అసలు సమస్య కాదు.
ఈ సమస్యకి కారణం మనం. ఎప్పుడూ మనమే.
మన భూమికి మనం నష్టం కలిగించాము.
మనకి మనం నష్టం కలిగించుకున్నాం.
మనకి మనమే చేసుకున్నాం.
మనం ఇప్పుడు దాన్ని పరిష్కరిస్తాం అనుకుంటా.
అవునా?
నాకు అనుమానమే.
ఖైదీలందరికీ, గమనిక, దయచేసి మీ జైలు గదుల్లోకి తిరిగి వెళ్లండి.
తెలుగు అనువాదం: సతీశ్ కుమార్